स्मृति ईरानी की जीत पर एकता कपूर बोलीं- एक पीढ़ी आती है, एक पीढ़ी जाती है...  
एकता कपूर ने स्मृति ईरानी को पुराने स्टाइल में दी बधाई
कहा एक पीढ़ी आती है, एक पीढ़ी जाती है
टेलीवीजन इंडस्ट्री में एकता ने स्मृति को दिया था ब्रेक
स्मृति ईरानी (Smriti Irani) को टेलीविजन में काम देने वाली एकता कपूर (Ekta Kapoor) ने स्मृति की जीत पर खुशी जाहिर की है. एकता कपूर ने स्मृति ईरानी को बधाई देते हुए ट्विटर पर एक तस्वीर शेयर की. जिसके साथ एकता कपूर ने अपने फेमस टीवी सीरियल, जिसमें स्मृति ईरानी ने तुलसी का मुख्य किरदार निभाया था 'क्योंकि सास भी कभी बहू थी' के टाइटल सॉन्ग के साथ लिखा. 'रिश्तों के भी रूप बदलते हैं, नए नए सांचे में ढ़लते हैं, एक पीढ़ी आती है एक पीढ़ी जाती है....बनती कहानी नई'
Rishton Ke bhi Roop badalte hain, naye naye saanche Mein dhalte hain, Ek peedhi Aati hai Ek peedhi jaati hai... Banti kahaani Naayi pic.twitter.com/Xcp6sLJT2K

एकता कपूर (Ekta Kapoor) का स्मृति ईरानी (Smriti Irani) को अलग अंदाज में बधाई देना फैन्स को काफी पसंद आया है. एकता के इस ट्वीट पर फैन्स लगातार कमेंट कर रहें हैं. बता दें कि स्मृति ईरानी ने अपने करियर की शुरुआत एकता कपूर के शो से की थी. जिसमें स्मृति ईरानी ने एक आदर्श बहू का किरदार निभाया था. स्मृति ईरानी को उनके इस रूप में फैन्स का खूब प्यार मिला था. और अब जब वो राजनीति में आई हैं तो उन्हें यहां भी लोगों को पूर्ण बहुमत मिला है.